: Nei ! Er komið veður ? Hvað átti ég að segja ? Í mínum huga er alltaf veður ! En – það kom veður – nánar tiltekið óveður á undan blíðviðri fyrir vestan þann 27. desember 2014 þegar flogið var yfir Sléttuhrepp , svona stórt séð eins og hann lagði sig , til að skoða eignir sem höfðu e.t.v. orðið fyrir skemmdum , í einhverju af þeim Ó-veðrum sem dundu yfir hvert á fætur öðru í haust . Það skipti engum sköpum – mikið tjón var sjáanlegt – og þá fór margt í gang . Í fyrstu var planað að fara með 12 manna hóp á 6 sleðum frá Hesteyri í Fljót , en nú vitum við að endirinn var að 5 hetjur fóru frá botni Hesteyrarfjarðar til og frá Fljóti og svo var líka skotist að Látrum og til baka í Fljót . Með tækni dagsins í dag , má segja að þessi saga sé að mestu sögð með myndum , sem bæði sjást á Facebooksíðu sem tengd er þessari heimasíðu , og eins hafa þeir sem fóru ferðina verið að birta á sínum síðum og á fleiri stöðum . Allir teljarar sem sýna innlit á síðurnar , hafa rokið upp , og margt og mikið verið í gangi , og þær myndir sem Stefán Bragi Bjarnason , einn fimmenninganna sem fóru í leiðangurinn , hafa verið skoðaðar mörg þúsund sinnum . Það er alltaf jafn augljóst , að mannfólkið hefur meiri áhuga á að lifa í nútíð en þátíð – en ég er nú samt enn að reyna að draga það sem gerðist hér áður fyrr , inn á síðuna . Það er engan vegin sjálfgefið – en óneitanlega er nú ánægjulegt að hafa svona hetjur sem eru tilbúnar að leggja á sig allt þetta erfiði – og í hættu , og vafalaust einhver fjárútlát , fyrir svona verkefni . Mest er þó um vert , að allir komu þeir aftur , og að því er við best vitum án ópappa , þó einn sleðinn hafi orðið eftir á hlaðinu á Atlastöðum . Dvöl í Atlatungu á Þorra árið 2003 Snjallsímar dagsins í dag , geta gert allan fj . til viðbótar við það að hringja . Í Fljóti eru þeir næstum allir vita gagnslausir nema þeir hafi gamaldags loftnetsútgang og séu tengjanlegir við loftnetsgreiðu , eða að í bústað sé modem sem hægt er að tengjast þráðlaust . Þetta er nú útidúr – erindið var hér að segja frá því að með því að taka myndir , af skemmtilegum skrifum , í gestabókum sumarbústaða , má styðjast við þannig fengnar upplýsingar , og skrifa upplýsandi og / eða skemmtilegar sögur . Þannig tók ég myndir af skrifum Vernharðs Guðnasonar frá febúar árið 2003 , í gestabók Atlatungu , og nú er sú saga komin hér á vefinn . Þið finnið söguna undir flipanum “ Sögur og óflokkað ” – eða til einföldunar , með því að klikka hér